बात यहीं खत्म नहीं हुई। इसके बाद डरी-सहमी शिक्षिका भाजपा कार्यालय जा पहुंची और सांसद महोदय से मिलकर मा$फी मांग मामले को रफा-दफा करने की कोशिश में लग गई। जब भाजपा कार्यालय में मीडिया ने इस घटना के बारे में मनोज तिवारी से यह पूछा कि आप एक कलाकार हैं,लोग आपकी कला को पसंद करते हैं। उसी भावना से अगर किसी ने आपसे गाने के लिए कह भी दिया तो क्या हो गया? ‘लोकसेवक तिवारी जी ने इस सवाल का ऐसा जवाब दिया जो तिवारी की तमीज़ व उनके तेवर के दर्शन कराने वाला था। उन्होंने कहा कि- ‘क्या उस महिला ने आत्महत्या कर लिया क्या? क्या उस महिला ने एफआईआर कर दिया क्या? क्या वह महिला कहीं पुलिस में गई है क्या? जब महिला को कोई दिक्कत नहीं तो आपको क्यों दिक्क़त है? यह एक सांसद के उत्तर थे। मज़े की बात तो यह है कि इस घटना के कुछ ही दिन बाद मनोज तिवारी वाराणसी में शारुहख खान व अनुष्का शर्मा के सामने घुटने के बल बैठकर यह गाना गाते दिखाई दिए-‘कमरिया करे लपालप लालीपॉप लागे लू। क्या मनोज तिवारी उस शिक्षिका को गाना गाने की फरमाईश पर डांट लगाने के बाद जब अनुष्का के सामने घुटने टेक कर गाने गा रहे थे उस समय सांसद की गरिमा कहां चली गई थी? आखिर मनोज तिवारी के अंदर एक गायक व अभिनेता के अतिरिक्त और विशेषता ही क्या थी जिसके आधार पर उन्हें लोकसभा पहुंचने का मौका मिला?